S-4997/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. nóvember 2022, á hendur F-kk-þgf D-kk-þgf G-kk-þgf, kt. [...], [...], Reykjavík, f yrir eftirtalin brot:

I.

„Fyrir umferðarlagabrot með því að hafa, sunnudaginn 6. júní 2021, ekið bifreiðinni [...]óhæfur til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 460/ng/ml, kókaín 110 ng/ml og klónazepam 31 ng/ml) um Langarima við Klukkurima í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019.

II.

Fyrir fíkniefna- og vopnalagabrot með því að hafa, mánudaginn 6. júní 2021, að [...] í Hafnarfirði haft í vörslum sínum 0,31 g maríhúana og stunguvopn, sem afhent voru lögreglu á vettvangi.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

III.

Fyrir umferðarlagabrot með því að hafa, miðvikudaginn 9. júní 2021, ekið bifreiðinni [...] óhæfur til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 455 ng/ml, kókaín 290 ng/ml, díazepam 610 ng/ml, klónazepam 18 ng/ml, nordíazepam 380 ng/ml og temazepam 44 ng/ml) um Ártúnsbrekku í Reykjavík, þar sem lögregla stöðvaði aksturinn við bensínstöðina Orkuna við Miklubraut, og skömmu síðar, á lögreglustöðinni við Hverfisgötu, haft í vörslum sínum fjaðurhníf sem lögregla fann við öryggisleit.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019 og b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

IV.

Fyrir umferðarlagabrot með því að hafa, mánudaginn 9. ágúst 2021, ekið bifreiðinni [...]óhæfur til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 47 ng/ml og klónazepam 15 ng/ml) um Sæbraut við Frakkastíg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019.

V.

Fyrir líkamsárás, umferðar-, fíkniefna-, og vopnalagabrot með því að hafa, aðfaranótt sunnudagsins 21. nóvember 2021, í stigagangi íbúðarhúsnæðis að [...] í Reykjavík, ráðist á A, kt. [...], og barið hann með kylfu í vinstri öxl og bak með þeim afleiðingum að hann féll í gólfið og hlaut mar á vinstra herðablað, upphandlegg og hné og stuttu síðar ekið bifreiðinni [...] óhæfur til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 69 ng/ml og oxýkódon 75 ng/ml) um [...] í Hafnarfirði, þar sem lögregla stöðvaði aksturinn, og á sama tíma haft í vörslum sínum kylfu sem lögregla fann í bifreiðinni, og 1,47 gaf kókaíni og 1 stykki oxycontin sem lögregla fann við öryggisleit á lögreglustöðinni við Hverfusgötu.

Telst háttsemi þessi varða við 217. gr. almennra hegningarlaga nr. 19/1940, 1, sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

VI.

Fyrir umferðarlagabrot með því að hafa, fimmtudaginn 25. nóvember 2021, ekið bifreiðinni [...] ófær um að stjórna henni örugglega vegna áhrifa slævandi lyfja (í blóði mældist alprazólam 53 ng/ml, díazepam 130 ng/ml og nordíazepam 105 ng/ml) um Reykjanesbraut við Vífilstaðaveg í Garðabæ, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 48. gr., sbr. 1. mgr. 95. gr. umferðarlaga nr. 77/2019

VII.

Fyrir umferðarlagabrot með því að hafa, sunnudaginn 12. desember 2021, ekið bifreiðinni [...] ófær um að stjórna henni örugglega vegna áhrifa ávana- og fíkniefna (í blóði mældist amfetamín 495 ng/ml og kókaín 270 ng/ml) um Kársnesbraut við Hábraut í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019

VIII.

Fyrir umferðarlagabrot með því að hafa, föstudaginn 24. desember 2021, ekið bifreiðinni [...]ófær um að stjórna henni örugglega vegna áhrifa ávana- og fíkniefna (í blóði mældist kókaín 420 ng/ml) um Nýbýlaveg við Grænatún í Kópavogi, þar sem lögregla stöðvaði aksturinn, og á sama tíma ekki haft ökuskírteini meðferðis við aksturinn.

Telst háttsemi þessi varða við 1., sbr. 2. mgr. 50. gr. og 8. mgr. 58. gr., sbr. 1. mgr. 95. gr. umferðarlaga nr. 77/2019

IX.

Fyrir ólögmæta meðferð fundins fjár með því að hafa, föstudaginn 21. janúar 2022, farið í hraðbanka [...] að [...] í Reykjavík, og kastað eign sinni á 20.000 krónur, sem B, kt. [...], hafði gleymt í seðlalúgu hraðbankans.

Telst háttsemi þessi varða við 246. gr. almennra hegningarlaga nr. 19/1940.

X.

Fyrir fíkniefnalagabrot með því að hafa, föstudaginn 4. febrúar 2022, á heimili sínu að [...], [...], í Reykjavík haft í vörslum sínum 20 kannabisplöntur og hafa um nokkurt skeið fram til þess dags ræktað greindar plöntur, sem lögreglumenn fundu við leit í íbúðinni.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

XI.

Fyrir umferðarlagabrot með því að hafa, miðvikudaginn 2. mars 2022, ekið bifreiðinni [...]ófær um að stjórna henni örugglega vegna áhrifa ávana- og fíkniefna (í blóði mældist kókaín 260 ng/ml) um Stórhöfða í Reykjavík, þar sem lögregla stöðvaði aksturinn við bílasöluna Bílaborg.

Telst háttsemi þessi varða við 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019.

XII.

Fyrir þjófnað, nytjastuld og umferðarlagabrot með því að hafa, á tímabilinu 28.- 29. mars 2022, við [...]í Reykjavík, heimildarlaust tekið bifreiðina [...], og í kjölfarið farið inn í íbúðarhúsnæði á [...] í Kópavogi og stolið þaðan húslyklum, seðlaveski, svartri borðtölvu, svörtu lyklaborði, bleikri tölvumús, músamottu, tveimur pörum af earpods og lyfjunum concerta og parkódín forte, samtals að óþekktu verðmæti, og þriðjudaginn 29. mars 2022 ekið bifreiðinni óhæfur til að stjórna henni örugglega vegna áhrifa ávana- og fíkniefna (kókaín 550 ng/ml og metamfetamín 65 ng/ml) um Hverfisgötu við Smiðjustíg í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 244. gr. og 1. mgr. 259. gr. almennra hegningarlaga nr. 19/1940 og 1., sbr. 2. mgr. 50. gr., sbr.1. mgr. 95. gr. umferðarlaga nr. 77/2019.

Þess er krafi stað ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Þá er krafist upptöku á framangreindu stunguvopni (munur [...] í munaskrá [...]), sbr. ákærulið II, fjaðurhníf (munur [...] í munaskrá nr. [...]), sbr. ákærulið III, hafnarboltakylfu (munur [...] í munaskrá [...]), sbr. ákærukafla V, sem lögregla lagði hald á samkvæmt heimild í 1. mgr. 69. gr. a. almennra hegningarlaga nr. 19/1940 og 1. mgr. 37. gr. vopnalaga nr. 16/1998. Einnig er krafist upptöku á framangreindum 1,47 gaf kókaíni og 1 stykki oxycontin, sbr. ákærulið V, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Einkaréttarkrafa:

Fyrir hönd A, kt. [...], krefst U-kk-nf Ö-kk-nf E-kk-nf, lögmaður, þess að ákærði verði dæmdur til að greiða kröfuhafa miskabætur, skv. 1. mgr. 26. gr. skaðabótalaga nr. 50/1993 að fjárhæð kr. 1.000.000,- auk vaxta skv. 8. gr. laga nr. 38/2001 um vexti og verðtryggingu, sbr. 16. gr. skaðabótalaga nr. 50/1993, frá 21. nóvember 2021 til þess dags er mánuður er liðinn frá birtingu bótakröfu þessarar en með dráttarvöxtum skv. 1. mgr. 6. gr., sbr. 9. gr. laga nr. 38/2001 frá þeim degi til greiðsludags. Að auki er krafist málskostnaðar að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun, sbr. ákærulið V.“

Verjandi ákærða krefst vægustu refsingar sem lög leyfa, lækkunar bótakröfu og hæfilegrar þóknunar sér til handa.

Við fyrirtöku málsins 7. mars sl. lýst sækjandi því að ákæruvaldið félli frá ákæru vegna ákæruliðar X og vegna þjófnaðar í ákærulið XII.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín eftir framangreinda breytingu á ákærunni. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dags. 27. október 2022, hefur ákærði hlotið dóma og gengist undir lögreglustjórasáttir vegna umferðarlagabrota, en sakaferill hans hefur ekki áhrif á ákvörðun refsingar nú.

Ákærði hefur í málinu verið sakfelldur fyrir fjölda brota. Með hliðsjón af öllu framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í sex ár og níu mánuði.

Með vísan til lagaákvæða í ákæru eru gerð upptæk stunguvopn, fjaðurhnífur, hafnarboltakylfa, 1,47 gaf kókaíni og 1 stykki oxycontinsem hald var lagt á við rannsókn málsins.

Af hálfu A er krafist miskabóta að fjárhæð 1.000.000 króna. Brotaþoli á rétt á miskabótum með vísan til 26. gr. skaðabótalaga nr. 50/1993. Ákærði hefur fallist á bótaskyldu en fer fram á lækkun kröfunnar. Miskabætur þykja hæfilega ákveðnar 350.000 krónur ásamt vöxtum eins og í dómsorði greinir. Þá á brotaþoli rétt til málskostnaðar sem ákveðinn verður 451.980 krónur.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.657.260 krónur að meðtöldum virðisaukaskatti, og 1.454.939 krónur í annan sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, F-kk-nf D-kk-nf G-kk-nf, sæti fangelsi í fimm mánuðien fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í sex ár og níu mánuði.

Ákærði sæti upptöku á stunguvopni, fjaðurhníf, hafnaboltakylfu, 1,47 gaf kókaíni og 1 stykki oxycontin.

Ákærði greiði A 350.000 krónur, með vöxtum skv. 8. gr. laga nr. 38/2001 um vexti og verðtryggingu, sbr. 16. gr. skaðabótalaga nr. 50/1993, frá 21. nóvember 2021, til 16. desember 2022, en með dráttarvöxtum skv. 1. mgr. 6. gr., sbr. 9. gr., sömu laga frá þeim degi til greiðsludags, og 451.980 krónur í málskostnað.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1.657.260 krónur, og 1.454.939 krónur í annan sakarkostnað.

B-kvk-nf B-kvk-nf